[เช้าวันที่ 27 กุมภาพันธ์ ค.ศ.2020
มีผู้ติดเชื้อโคโรน่าไวรัส 82,000 ราย ทั่วโลกที่ได้รับการยืนยันแล้ว
มีผู้เสียชีวิต 2,810 ราย
TED จึงได้เชิญ ดร.เดวิด เฮย์แมนน์ มาแบ่งปันความรู้เกี่ยวกับการระบาดครั้งนี้]
[ถ้าคุณติดเชื้อไวรัสโคโรน่า จะเกิดอะไรขึ้นบ้าง ?]
อาการจะเหมือนกับโรคไม่รุนแรงทั่วไป เช่น มีไข้
ซึ่งจะพบได้ในผู้ป่วยส่วนใหญ่
แต่ก็มีผู้ติดเชื้อและมีอาการป่วยรุนแรง
หนึ่งในนั้นคือหมอและพยาบาล
พวกเขาจะติดเชื้อที่รุนแรง
เพราะพวกเขาได้รับเชื้อ ในปริมาณมากกว่าคนทั่วไป
แถมยังไม่มีภูมิคุ้มกัน
จึงกล่าวได้ว่าในกลุ่มประชากรทั่วไป
หากติดเชื้อ คุณมีแนวโน้มที่จะได้รับเชื้อน้อยกว่า
ปริมาณเชื้อที่หมอและพยาบาลได้รับ
กลุ่มหมอและพยาบาลจึงติดเชื้อ ในขั้นรุนแรงกว่ามาก
ดังนั้นการติดเชื้อของคุณ จึงเบากว่ากลุ่มนี้แน่ ๆ
ทีนี้กลุ่มผู้สูงวัยและกลุ่มคนมีโรคประจำตัว
เป็นกลุ่มที่เราต้องมั่นใจว่า
พวกเขาจะได้รับการดูแลอย่างดีที่โรงพยาบาล
[คนกลุ่มไหนที่ต้องพึงระวังกับ ปัญหานี้มากที่สุด ?]
กลุ่มที่ต้องพึงระวังก็คือ
กลุ่มแรกคือประชากรในประเทศกำลังพัฒนา
และกลุ่มที่ไม่สามารถเข้าถึงสถานพยาบาล
และอาจไม่สามารถเข้าถึงโรงพยาบาลได้เลย
ถ้าเกิดการแพร่เชื้อขึ้นในประเทศนั้น
จะเกิดความเสี่ยงต่อ คนเหล่านั้นอย่างมาก
โดยเฉพาะกลุ่มผู้สูงวัย
จริง ๆ ผู้สูงวัยในทุกกลุ่มประชากร นั้นเป็นกลุ่มเสี่ยงหมด
โดยเฉพาะคนที่เขาไม่ได้รับออกซิเจนเพียงพอ
ในประเทศที่มีการทำอุตสาหกรรม
คนสูงวัยที่มีโรคประจำตัว
คนที่เป็นเบาหวานและโรคอื่นๆ
คนที่มีความเสี่ยง
มองในภาพรวม ประชากรทั่วไป จะยังไม่ค่อยมีความเสี่ยงนัก
[คนทีมีสภาพร่างกายยังไง ที่เป็นกลุ่มเสี่ยงต่อโรคนี้ ?]
อย่างแรก
คนที่มีโรคประจำตัวเกี่ยวกับ ปอดจะได้รับผลกระทบตรง ๆ
และถ้ายิ่งเป็นผู้สูงวัยจะยิ่งเสี่ยง
โดยเฉพาะคนที่อายุมากกว่า 70 ปี
เพราะระบบภูมิคุ้มกันพวกเขาไม่แข็งแรง
เหมือนตอนวัยเยาว์
ทำให้ติดเชื้อง่ายขึ้น
ยกตัวอย่างกรณีหนึ่งในประเทศจีน
ที่มีการติดเชื้อร่วมระหว่างไข้หวัดใหญ่
และในขณะเดียวกัน
ติดเชื้อแบคทีเรียอีกตัว
จากอาการปอดบวม
[พวกเราจะหาข้อมูลข่าวสาร ที่อัพเดตล่าสุดได้จากไหน ?]
ศูนย์ควบคุมโรคในแอตแลนตาคอยเก็บข้อมูล
และปรับปรุงข่าวสารสม่ำเสมอบนเว็บไซต์
และองค์การอนามัยโลกในเจนีวา
ซึ่งคอยประสานงานความเคลื่อนไหวต่าง ๆ
รอบโลก
มีการปรับปรุงข้อมูลบนเว็บไซต์ทุกวันเช่นกัน
แต่มันก็เป็นความรับผิดชอบที่พวกเรา ต้องติดตามข่าวสารเองด้วย
เพื่อที่เราจะได้เข้าใจ
และทำในสิ่งที่เราสามารถทำได้
เพื่อหลีกเลี่ยงไม่ให้มีการแพร่เชื้อ
[คุณเป็นคนที่ทำให้โลกตื่นตัวกับ โรคระบาดซาร์ส ในปี 2003
ถ้าเทียบกับการระบาดครั้งนี้ ต่างกันอย่างไร ?]
มีปัญหาเดียวกันเมื่อมีโรคระบาดใหม่ ๆ
นี่เป็นการติดเชื้อที่กระจายสู่มนุษย์
คนที่ไม่เคยประสบกับไวรัสนี้มาก่อน
พวกเขาจะยังไม่มีภูมิต้านทาน
และก็ยังยืนยันไม่ได้ว่า ระบบภูมิคุ้มกันของมนุษย์นั้น
สามารถรับมือกับไวรัสนี้ได้หรือไม่
เพราะปกติไวรัสนี้มักเจอใน ค้างคาวหรือสัตว์ชนิดอื่น ๆ
แต่จู่ ๆ มันก็มาเกิดขึ้นกับมนุษย์
เรายังไม่เคยมีประสบการณ์กับไวรัสนี้มาก่อน
แต่พวกเราก็ค่อย ๆ
เริ่มเรียนรู้เหมือนครั้งของซาร์ส
รู้มั้ยว่าครั้งนี้จำนวนผู้เสียชีวิต
มีมากกว่าครั้งของซาร์ส
แต่ถ้าเราหารด้วยจำนวนคนติดเชื้อ
ครั้งนี้มีจำนวนติดเชื้อมากกว่าซาร์สเยอะมาก
อัตราของความร้ายแรงโรค
คำนวณจากจำนวนผู้เสียชีวิตต่อผู้ติดเชื้อ ในกรณีของซาร์ส
คือประมาณร้อยละ 10
เทียบกับไวรัสโคโรน่า (โควิด 19)
คือร้อยละ 2 หรืออาจน้อยกว่านั้น
จึงกล่าวได้ว่าไวรัสนี้มีความรุนแรงน้อยกว่า
แต่มันก็ยังถือเป็นไวรัสที่คร่าชีวิตได้
ซึ่งเราไม่อยากให้เกิดขึ้นกับประชากรมนุษย์
[มาตรการที่เรารับมือเวลาคนข้ามประเทศ ในตอนนี้นั้นเพียงพอหรือไม่เช่นที่สนามบิน]
ต้องเข้าใจตรงกันก่อนว่าที่สนามบิน หรือบริเวณด่านตรวจข้ามประเทศ
ไม่สามารถป้องกันเชื้อโรคไม่ให้ผ่านได้
คนที่อยู่ในระยะฟักตัวยังสามารถข้ามด่านตรวจ
ข้ามประเทศ
และค่อยมาแพร่เชื้อให้คนอื่นหลังป่วยได้
เพราะฉะนั้นด่านตรวจไม่ใช่จุดที่จะ หลีกเลี่ยงเชื้อให้เข้าประเทศได้
โดยการวัดอุณหภูมิ
แต่ด่านตรวจเหล่านี้ยังมีบทบาทสำคัญ ในการบอกประชาชน
ที่มาจากประเทศเสี่ยง
บอกให้พวกเขาเข้าใจ
ทั้งการใช้ลายลักษณ์อักษรและการบอกกล่าว
ว่าสัญญาณและอาการของโรคนี้เป็นยังไง
พวกเขาควรทำอย่างไร ถ้าพวกเขาสงสัยว่าเขาอาจติดเชื้อ
[เราจะคิดค้นวัคซีนได้เมื่อไหร่ ?]
ตอนนี้เรากำลังพัฒนาวัคซีนอยู่
ทำการวิจัยหลายรูปแบบ
ต้องทำการวิจัยก่อน จึงจะพัฒนาวัคซีนได้
จากนั้นจึงศึกษาว่ามันปลอดภัยและใช้ได้ผลไหม หลังจากฉีดวัคซีนลงไปในสัตว์
ที่ได้รับเชื้อ
ต่อจากนั้นเราจะมาทดสอบกับคน
แต่ในตอนนี้ยังไม่ถึงขั้นตอนทดสอบกับสัตว์
แต่คงจะได้เริ่มเร็ว ๆ นี้เมื่อพัฒนาวัคซีน
และผมคิดว่าในสิ้นปีนี้
หรือต้นปีหน้า
จะมีวัคซีนที่น่าจะรักษาอาการ
ถูกนำไปศึกษาต่อและได้รับ อนุญาตจากหน่วยงานกำกับดูแล
แปลว่าเราอาจต้องรออย่างน้อยเป็นปี จนกว่าวัคซีนจะถูกผลิต
และนำไปใช้ในหลาย ๆ ประเทศได้
[ตอนนี้มีข้อสงสัยอะไรเกี่ยวกับโรคระบาดนี้ ที่ยังให้คำตอบไม่ได้ ?]
ตอนนี้เรารู้แน่ชัดว่ามันติดต่อกันได้
แต่ยังไม่รู้ว่ามันติดต่อแบบคนสู่คน
ในสถานที่เปิดโล่งได้ง่ายแค่ไหน
ตอนนี้ที่เรารู้แน่ ๆ ตัวอย่างเช่น
ในสถานที่ปิด เช่น เรือสำราญ มันแพร่กระจายง่ายมาก
และเราจำเป็นจะต้องเข้าใจให้ได้
ว่าถ้ามันกระจายในสถานที่ เปิดโล่งมันจะเป็นยังไง
ที่ ๆ ซึ่งคนอาจจะได้รับเชื้อ จากคนที่อาจติดเชื้ออยู่แล้ว
[ทั่วโลกจะมีวิธีที่รับมือกับโรคนี้ให้ รัดกุมมากขึ้นได้อย่างไรบ้าง ?]
ปัญหาใหญ่หลัก ๆ คือมุมมองที่ เรามองต่อโรคระบาด
ในประเทศที่กำลังพัฒนา
ว่าเป็นสิ่งที่เราต้องรีบเข้าไปหยุด
เช่น กรณีโรคระบาดอีโบลา
พวกเรามองว่า "เราจะหยุด โรคระบาดในประเทศนี้ยังไงดี ?"
แต่เราไม่มองว่า "เราจะช่วยประเทศนี้
ให้เขาเพิ่มศักยภาพตัวเองมากพอที่จะ
ตรวจพบและรับมือกับการติดเชื้อได้อย่างไร ?"
จึงกล่าวได้ว่าเราไม่ได้ลงทุนมากพอ
ให้กับประเทศเหล่านี้ให้เขามี ระบบสาธารณสุขที่ดียิ่งขึ้น
สิ่งที่เราทำคือลงทุนในวิธีการ หลายอย่างทั่วโลก
เพื่อที่จะช่วยเหลือประเทศต่าง ๆ
และหยุดการระบาดเหล่านั้น
แต่ผมอยากให้เรามองโลกนี้ เป็นสถานที่ที่ทุกประเทศ
สามารถรับมือและหยุดยั้งการระบาดได้
[ในอนาคตเรามีสิทธิ์จะเห็น การระบาดมากกว่านี้อีกมั้ย ?]
ทุกวันนี้เรามีประชากรมากกว่าเจ็ดพันล้านคน
และเมื่อมีประชากรเกิดบนโลกใบนี้
เขาก็ต้องการอาหาร
เขาต้องการหลายสิ่ง
เราอยู่อาศัยแบบแออัดกันมากขึ้น
จริง ๆ แล้ว รูปแบบการใช้ชีวิตของพวกเรา คืออยู่กันในเมือง
และเราก็เลี้ยงสัตว์มากขึ้น
โดยสัตว์เหล่านี้ ก็เป็นอาหารให้กับคน
จะเห็นได้ว่า
วิถีคนและสัตว์เริ่มหลอมรวม เข้าใกล้กันมากขึ้น
เรามีการเลี้ยงสัตว์มากขึ้น
ประชากรเพิ่มจำนวนขึ้น
การอยู่อาศัยอยู่บนโลกใบเดียวกัน
มันจึงเหมือนเป็นหม้อหลอมที่ สามารถเกิดการระบาดขึ้นได้ทุกเมื่อ
ท้ายสุดพวกเราจะมีการระบาดมากขึ้นแน่ ๆ
เพราะฉะนั้นการติดเชื้อวันนี้ จึงเป็นสัญญาณเตือนภัย
ของสิ่งที่จะเกิดขึ้นในอนาคต
เราต้องทำให้
ศาสตร์วิชาการบนโลกนี้
จับมือร่วมกัน
เพื่อหาทางเข้าใจสถานการณ์ เวลามีการระบาดเกิดขึ้น
และรีบกระจายข้อมูลที่สำคัญเพื่อควบคุมมัน
[สถานการณ์ยังเลวร้ายได้กว่านี้อีกมั้ย ?]
ผมไม่อาจคาดการณ์ได้อย่างแม่นยำ
ผมพูดได้แค่พวกเราต้องเตรียมตัว
สำหรับกรณีที่เลวร้ายที่สุด
และในขณะเดียวกัน
ต้องเรียนรู้ที่จะป้องกันตัวเอง และคนรอบข้าง
หากเรากลายเป็นส่วนหนึ่งของโรคระบาด
[หากต้องการข้อมูลเพิ่มเติมเข้าดูได้ที่ ศูนย์ควบคุมและป้องกันโรค
และองค์การอนามัยโลก]